ทองคำปิดดีดตัว 28.5ดอลล์
สัญญาทองคำตลาดนิวยอร์กปิดดีดตัวขึ้น 28.5 ดอลล์ ปิดที่ 1788.1 ดอลลาร์/ออนซ์  หลังถูกกว้านซื้ออย่างหนัก-ดอลล์อ่อน
30 ต.ค. 2565

สัญญาทองคำตลาดนิวยอร์กปิดดีดตัวขึ้น 28.5 ดอลล์ ปิดที่ 1788.1 ดอลลาร์/ออนซ์  หลังถูกกว้านซื้ออย่างหนัก-ดอลล์อ่อน
สัญญาทองคำตลาด COMEX (Commodity Exchange) ส่งมอบเดือนธ.ค.ดีดตัว 28.5 ดอลลาร์ หรือ 1.6% ปิดที่ 1788.1 ดอลลาร์/ออนซ์ 
ความคืบหน้าในด้านบวกที่เกิดขึ้นในยุโรปทำให้นักลงทุนเทขายทองคำซึ่งเป็นสินทรัพย์ที่ปลอดภัย ส่งผลให้ราคาทองคำร่วงลงติดต่อกันในช่วง 2 วันที่ผ่านมา ก่อนที่จะดีดตัวขึ้นเมื่อคืนนี้เพราะนักลงทุนเข้ามากว้านซื้อ 
นอกจากนั้นเงินดอลลาร์ที่อ่อนค่าเมื่อเทียบกับเงินสกุลหลักอื่นๆ ก็เป็นอีกปัจจัยที่ทำให้ราคาทองคำสูงขึ้น เพราะเงินดอลลาร์ที่อ่อนค่าทำให้ทองคำมีราคาถูกลงสำหรับผู้ถือสกุลเงินอื่นๆ
บรรดาเทรดเดอร์มองว่าราคาทองคำจะยังคงปรับตัวสูงขึ้นอย่างต่อเนื่อง เนื่องจากวิกฤตหนี้ยุโรปยังคงกระตุ้นให้เกิดการลงทุนในสินทรัพย์ที่ปลอดภัย
ทั้งนี้ ราคาทองคำทะยาน 26% แล้วในปีนี้ และมีแนวโน้มว่าจะปรับตัวสูงขึ้นเป็นปีที่ 11 ติดต่อกัน